Den Vest-Sjællandske Avis, 1826-04-01
Den 18de Marts var Rygtet almindeligt i London at Keiseren af Brasilien skal proklameres til Konge af Portugal. Det hedder, at ved den bekiendte Traktats Afsluttelse imellem Brasilien og Portugal har det været bragt i Forslag, at en Datter af Keiseren af Brasilien skulde blive regierende Dronning i Portugal, men da Forslaget ikke blev antaget, og Keiseren ikke har renonceret paa Thronen, saa er han den legitime Thronarving. At der ere vigtige Forhandlinger i Værk kan sees af de nyeste Efterretninger fra Lissabon af 11te Marts som melde, at den Storbrittanniske Ambassadeur William Acourt har havt hyppige Conferencer med det Portugisiske Ministerium. Chefen for den Engelske Eskadre, som ligger foran Staden har taget Forholdsregler, som meget have bidraget til at berolige Vennerne af den offentlige Rolighed og det legitime Herredømme. Den 10de om Middagen bemærkede man en Fregat og 2 Engelske Brigger, som løbe ind i Tajo Floden. Den Engelske Station skal forstærkes om nogle Dage; Alt er roeligt, og de fredeligtsindede Jndvaanere glæde sig ved den større Følelse af Sikkerhed, eftersom meget mærkelige Omstændigheder have forskaffet de tidligere høist vigtige Formodninger og Qvæstionen angaaende Successionen i Portugal en nye Tillid. Man stoler under disse Omstændigheder meget paa Financeministeren Don Antonio Mello, en virksom og talentfuld Statsmand og ivrig Tilhænger af det Constitutionelle System, under hvilket han var emploiret, og som under nærværende Omstændigheder har udviist megen Forsigtighed og Aandsfasthed. – Dronningen har ikke besøgt Kongen underhans Sygdom. Jmedens denne varede har det saakaldte Partie af Bemposta sat sig i Bevægelse; men dog ikke dristet sig til videre end at holde hemmelige Sammenkomster, da Politiet har et aarvaagent Øie med det. – Den nærværende Regentinde Donna Jsabella Maria er den afdøde Konges fierde Barn, og den ældste af de 3 ugifte Jnfantinder. Begge hendes ældre Søstre opholde sig i Spanien; den ene er Princessen af Beira, som er Enke efter Jnfanten Peter af Spanien, og har en Søn Don Sebastian 15 Aar gammel og den anden er formælet med Jnfanten Don Carlos. Donna Jsabella, har i Henseende til Politiken ganske forskiellige Meninger fra Dronningen hendes Moder. Man kan ikke undre sig over at Kongen har skiænket hende sin fortrinlige Tillid da hun var bestandig omkring ham under hans Sygdom; imedens hendes to yngre Søstre opholdt sig hos deres Moder i Paladset Ramalhao. Man skriver fra Lissabon at Folket betragter Kongens Svaghed og tidlige Død, som at være en Følge af hans huuslige Ubehageligheder; disse og Spaniens Tilstand skulle have forhindret ham fra at opfylde sit Løfte om at indføre en Constitution inden Kongen døde vare meget foruroligende Rygter fra Brasilien udbredte i Lissabon. Det hedde endog at Provinserne Bahia og Pernambucco skulde have erklæret sig for uafhængige; flere Personer vare blevne arresterede fordi de havde udbredet saadanne Rygter. Jmidlertid var dog Statsraadet bleven forsamlet den 28de Februar i Anledning af de indkomne Depescher. Kongen havde endnu været tilstæde ved Forsamlingen, og de ankomne Efterretninger havde gjort saa stort Jndtryk paa ham, at man siden havde hørt ham under Feberanfald i hans Sygdom at udraabe: stakkels Pedro, stakkels Søn. - At Brasilien virkelig svæver i Fare bekræftes ved Efterretninger over Nordamerika; thi Bolivar skal have erklæret Cabinettet i Rio Janeiro, at de Sydamerikanske Friestaters Ære og Fordeel tillader ham ikke, med Ligegyldighed at betragte Buenos Ayres Skjebne, og dersom ikke denne Stats Kræfter skulde være tilstrækkelige til at bevæge Brasilien til at give Slip paa en aabenbar Usurpation, og træde tilbage inden for Folkerettens Grændser, saa ville Friestaterne ikke betænke sig længe paa at foretage en Kamp for at modsætte sig et Systems Fremskridt, som hver Dag viser sig mere. fiendtlig findet imod deres Jnstitutioner. - Jmidlertid vil man dog vide i Paris at de Brasilianske Kamre er sammenkaldte til den 3die Mai, og at et Dampskib er afsendt for at afhente til Rio Janeiro, Deputerede fra de forskiellige Provinser. Det er mærkeligt at Greve Des Zarkos, som tilforn har været Gouverneur hos Keiseren af Brasilien, er een af Medlemmerne af det nye Regentskab i Lissabon iblandt hvilke ogsaa især maae udmærkes Cardinal-Patriarken Dom Fra Patricio og Hertugen af Cadaval, en Fyrste af gammelt Portugisisk Kongeblod.